Spania ia în calcul administrarea unei a treia doze de vaccin anti Covid-19.
Spania vrea să administreze o a treia doză a vaccinului anti-Covid-19. Carolina Darias: "Totul pare să sugereze că vom fie nevoiţi să oferim o a treia doză". În ultimele zile, Organizaţia Mondială a Sănătăţii s-a poziţionat împotriva dozelor suplimentare, menţionând în acest sens lipsa vaccinurilor din ţările sărace.
Spania plănuieşte să administreze o a treia doză a vaccinului anti-Covid-19, a declarat ministrul sănătăţii al guvernului din Madrid, alăturându-se astfel discuțiilor privind necesitatea unei doze suplimentare, notează Financial Times."Totul pare să sugereze că vom fie nevoiţi să oferim o a treia doză", spune ministrul spaniol al sănătăţii Carolina Darias, adăugând că nu există "niciun dubiu" conform căruia oamenii vor trebui să fie vaccinaţi anual.După un început încet al campaniei de inoculare, alături de restul Uniunii Europene, Spania a devenit lider în ceea ce priveşte procesele împotriva coronavirusului. Peste jumătate din populaţia ţării – 52,8% – a fost vaccinată complet, în timp ce 63,7% au primit cel puţin o doză.Eforturile vin într-o perioadă în care ţara se chinuie să gestioneze actualul val de infecţii, alimentat de răspândirea variantei Delta. Rata de infecţie pe 14 zile a crescut de la 134 la 659 per 100.000 în iulie şi tinde să fie mult mai mare în rândul tinerilor. Pentru grupul de vârstă de 20-29 de ani, rata este de peste 1.860 la suta de mii de locuitori.În ultimele zile, Organizaţia Mondială a Sănătăţii s-a poziţionat împotriva dozelor suplimentare, menţionând în acest sens lipsa vaccinurilor din ţările sărace."Vom privi înapoi cu mânie şi jenă dacă naţiunile bogate încep să ofere doze suplimentare în loc să le doneze“, susţine Mike Ryan directorul executiv al programului de urgenţă din cadrul OMS.